Document ID: 32009R0822

KOMISIJOS REGLAMENTAS (EB) Nr. 822/2009
2009 m. rugpjūčio 27 d.
iš dalies keičiantis Europos Parlamento ir Tarybos reglamento (EB) Nr. 396/2005 II, III ir IV priedų nuostatas dėl didžiausių leidžiamų azoksistrobino, atrazino, chlormekvato, ciprodinilo, ditiokarbamatų, fludioksonilo, fluroksipiro, indoksakarbo, mandipropamido, kalio trijodido, spirotetramato, tetrakonazolo ir tiramo kiekių tam tikruose produktuose arba ant jų
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 5 straipsnio 1 dalį ir 14 straipsnio 1 dalies a punktą,
kadangi:
(1)
Didžiausi leidžiami azoksistrobino, atrazino, chlormekvato, ciprodinilo, ditiokarbamatų, indoksakarbo, fluroksipiro, tetrakonazolo ir tiramo likučių kiekiai (DLK) nustatyti Reglamento (EB) Nr. 396/2005 II ir III prieduose. Forfludioksonilo, mandipropamido ir spirotetramato DLK nustatyti Reglamento (EB) Nr. 396/2005 III priede. Kalio trijodido DLK nebuvo nustatytas, o pati medžiaga nebuvo įtraukta į Reglamento (EB) Nr. 396/2005 IV priedą.
(2)
Vadovaujantis procedūra, numatyta 1991 m. liepos 15 d. Tarybos direktyvoje 91/414/EEB dėl augalų apsaugos produktų pateikimo į rinką (2), pagal Reglamento (EB) Nr. 396/2005 6 straipsnio 1 dalį buvo pateikta paraiška pakeisti II ir III prieduose nustatytus augalų apsaugos produkto, kurio sudėtyje yra aktyviosios medžiagos ciprodinilo, DLK, kad šį produktą būtų galima naudoti žolėms, runkelių lapams, runkelių šaknims ir daržiniams špinatams apsaugoti.
(3)
Taip pat pateikta paraiška leisti naudoti mankozebą (ditiokarbamatai) česnakams apsaugoti. Indoksakarbą prašoma leisti naudoti avietėms, gervuogėms ir briuseliniams kopūstams apsaugoti. Fludioksonilą prašoma leisti naudoti morkoms, runkelių šaknims, paprastiesiems pastarnokams, valgomiesiems krienams, svogūnams, valgomiesiems pūteliams, petražolės šaknims, daržiniams špinatams ir runkelių šaknims apsaugoti. Taip pat pateikta paraiška leisti naudoti fluroksipirą porams apsaugoti. Mandipropamidą prašoma leisti naudoti raukšlėtiesiems bastučiams, bastučių lapams ir ūgliams, daržiniams špinatams, portulakoms ir runkelių lapams apsaugoti. Pateikta paraiška leisti naudoti spirotetramatą citrusinių augalų vaisiams, sėklavaisiams, abrikosams, persikams ir vynuogėms apsaugoti. Taip pat pateikta paraiška leisti naudoti tetrakonazolą abrikosams apsaugoti.
(4)
Pagal Reglamento (EB) Nr. 396/2005 6 straipsnio 2 ir 4 dalis pateiktos paraiškos dėl pasifloroms apsaugoti naudojamo azoksitrobino, žoliniams užpilams naudojamoms šaknims ir prieskoniams apsaugoti naudojamų ciprodinilo ir fludioksonilo, arbatai ir kavos pupelėms apsaugoti naudojamo fluroksipiro, bananams, arbūzams ir vynuogėms apsaugoti naudojamo kalio trijodido ir bananams apsaugoti naudojamo tiramo importo nuokrypio.
(5)
Be to, viena valstybė narė pateikė paraišką pratęsti II priede nustatytą laikiną chlormekvato DLK kriaušėse, remdamasi tuo, kad chlormekvatas randamas aplinkoje.
(6)
Atitinkamos valstybės narės įvertino pateiktas paraiškas, kaip nurodyta Reglamento (EB) Nr. 396/2005 8 straipsnyje, ir pateikė vertinimo ataskaitas Komisijai.
(7)
Europos maisto saugos tarnyba (toliau - Tarnyba) įvertino paraiškas ir vertinimo ataskaitas, visų pirma atsižvelgdama į galimą grėsmę vartotojams ir, prireikus, gyvūnams, ir pateikė pagrįstas nuomones dėl siūlomų DLK. Tarnyba pateikė savo nuomones Komisijai, valstybėms narėms ir visuomenei (3).
(8)
Tarnyba pagrįstose nuomonėse padarė išvadą, kad įgyvendinti visi teiktinai informacijai keliami reikalavimai ir pareiškėjų prašomi DLK pakeitimai yra priimtini vartotojų saugos atžvilgiu, remiantis poveikio vartotojui vertinimu, atliktu atsižvelgiant į 27 konkrečias Europos vartotojų grupes. Tarnyba atsižvelgė į naujausią informaciją apie toksikologines medžiagų savybes. Nei visą gyvenimą trunkantis medžiagų, gaunamų vartojant visus maisto produktus, kuriuose gali būti šių medžiagų, poveikis, nei trumpalaikis poveikis vartojant labai daug atitinkamų pasėlių neparodė, kad yra rizika, jog būtų viršijama leistina paros norma (LPN) arba ūmi referencinė dozė (ŪRD).
(9)
Atsižvelgusi į vartotojų saugą Tarnyba nusprendė, kad kalio trijodidą galima įtraukti į IV priedą.
(10)
Laukiant, kol pareiškėjas pateiks tikslų likučių kiekį patvirtinančius duomenis, buvo nustatytas iki 2009 m. birželio 1 d. galiosiantis laikinas atrazino DLK javuose.
(11)
Neseniai pareiškėjas šiuos duomenis pateikė. Nebuvo nustatyta grėsmės vartotojams, todėl tikslinga pratęsti laikinojo DLK galiojimą vieniems metams, kad Tarnyba galėtų įvertinti pateiktus duomenis.
(12)
Remiantis pagrįstomis Tarnybos nuomonėmis ir atsižvelgiant į su svarstomu klausimu susijusius veiksnius, prašomi DLK pakeitimai atitinka Reglamento (EB) Nr. 396/2005 14 straipsnio 2 dalyje nustatytus reikalavimus.
(13)
Todėl Reglamentą (EB) Nr. 396/2005 reikėtų atitinkamai iš dalies pakeisti.
(14)
Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms pritaria Europos Parlamentas bei Taryba,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 396/2005 II, III ir IV priedai iš dalies keičiami vadovaujantis šio reglamento priedu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. rugpjūčio 27 d.

Labels: 3
6